মিজানুর রহমান, বাগেরহাট, বাংলাদেশনিউজ২৪x৭.কম  আসন্ন পৌর নির্বাচনে বাগেরহাট পৌরসভার মেয়র ও কাউন্সিলর প্রার্থী মনোনয়ন চূড়ান্ত করেছে বিএনপি। মঙ্গলবার রাতে জেলা বিএনপির সভাপতি এম.এ.সালামের সভাপতিত্বে দলীয় কার্যালয়ে  অনুষ্ঠিত এক বিশেষ সভায় দলের শীর্ষ পর্যায়ের নেতৃবৃন্দের উপস্থিতিতে এই সিদ্ধান্ত নেয়া হয়।  জেলা বিএনপির সহ-সভাপতি এড. শেখ ওয়াহিদুজ্জামান দিপু জানান, সভার সিদ্ধান্ত অনুযায়ী মেয়র পদে দলীয় মনোনয়ন পেয়েছেন জেলা বিএনপির নির্বাহী কমিটির সদস্য ও বাগেরহাট পৌরসভার সাবেক মেয়র আতাহার হোসেন আবু বড় মিঞা। ৯ টি ওয়ার্ডের মধ্যে ৫টি ওয়ার্ডের কাউন্সিলরদের নিজ নিজ ওয়ার্ডে কাউন্সিলর পদে দলীয় মনোনয়ন দেয়া হয়েছে। এরা হলেন, ১ নং ওয়ার্ডের কাউন্সিলর পদে পৌর বিএনপির সহ-সভাপতি শেখ ওয়াহিদুজ্জামান, ৩ নং ওয়ার্ড কাউন্সিলর পদে পৌর  বিএনপির সাধারণ সম্পাদক আযম আলী মোল্লা, ৪ নং ওয়ার্ড কাউন্সিলর পদে পৌর বিএনপির সাধারণ সম্পাদক শেখ মনিরুজ্জামান, ৫ নং ওয়ার্ডের কাউন্সিলর পদে পৌর বিএনপির সহ-সভাপতি কাজী গোলাম মোস্তফা লাভলু এবং ৯ নং ওয়ার্ডের কাউন্সিলর পদে জেলা শ্রমিক দলের সভাপতি লিয়াকত আলী সরদার।  এ ছাড়া পৌর বিএনপির সহ-সাংগঠনিক সম্পাদক জাকির হোসেন সোহাগ ২ নং ওয়ার্ডে, ফারুকুজ্জামান বাপ্পী ৬ নং ওয়ার্ডে, ওয়ার্ড যুবদল সভাপতি আব্দুস সালাম বাবু ৭ নং ওয়ার্ডে এবং সামছুল হক ৮ নং ওয়ার্ডে দলীয় মনোনয়ন পেয়েছেন।  ৩ টি সংরক্ষিত ওয়ার্ডের মহিলা  কাউন্সিলর পদের মধ্যে সংরক্ষিত ১ নং ওয়ার্ডে (১, ২ ও ৩) পৌর মহিলা দলের সাধারণ সম্পাদক আসমা আজাদ, সংরক্ষিত ২ নং ওয়ার্ডে (৪, ৫ ও ৬) পৌর মহিলা দলের সহ-সভাপতি মমতাজ মেরী এবং সংরক্ষিত ৩ নং ওয়ার্ডে (৭, ৮ ও ৯) ৮ নং ওয়ার্ড মহিলা দলের সভাপতি কোহিনূর বেগম ডালিম দলীয় মনোনয়ন পেয়েছেন।  বাংলাদেশনিউজ২৪x৭.কম/প্রতিনিধি/এমএসএ/এসএ.